

# JÕELÄHTME VALLAVALITSUS

Kaitseministeerium

Muinsuskaitseamet

Politsei- ja Piirivalveamet

Päästeamet

Veeteede Amet

Transpordiamet

Riigimetsa Majandamise Keskus 13.10.2021 nr 7-3/4744

**Kaberneeme küla Kaberneeme tee 2 maaüksuse detailplaneering**

Teatame Teile Kaberneeme küla Kaberneeme tee 2 maaüksuse detailplaneeringu lähteseisukohtade ja eskiislahenduse avalikust väljapanekust, mis toimub 14.10.–14.11.2021 ning avalikust arutelust, mis toimub 23.11.2021 kell 16.00 Jõelähtme vallamajas (Postijaama tee 7, Jõelähtme küla, Jõelähtme vald).

Planeeringuala hõlmab Kaberneeme tee 2 (katastritunnus: 24505:001:0017) maaüksuse, mis asub Kaberneeme küla lääneosas Kaberneeme tee ja Haapse lahe vahelisel alal. Planeeritava ala suuruseks on ca 0,7 ha. Kavandatav detailplaneering on kehtivat üldplaneeringut muutev.

Detailplaneeringu eesmärgiks on Kaberneeme tee 2 maaüksuse jagamine ja elamumaa kruntidele ehitusõiguse ja hoonestustingimuste määramine üksikelamute rajamiseks, juurdepääsu ja tehnovarustuse lahendamine ning keskkonnatingimuste seadmine planeeringuga kavandatu elluviimiseks.

Materjalidega saab tutvuda Jõelähtme valla kodulehel (joelahtme.kovtp.ee) ning kaardirakenduses EVALD (http://service.eomap.ee/joelahtmevald/). Jõelähtme vallamajas kohapeal materjalidega tutvumiseks võtke eelnevalt ühendust vallavalitsuse planeeringuspetsialistiga: Tiina Skolimowski, telefon 605 4855, e-post [tiina.skolimowski@joelahtme.ee](mailto:tiina.skolimowski@joelahtme.ee).

Arvamused ning ettepanekud saata e-posti aadressile [kantselei@joelahtme.ee](mailto:kantselei@joelahtme.ee) või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 19.11.2021 e-posti aadressil [kantselei@joelahtme.ee](mailto:kantselei@joelahtme.ee).

Lugupidamisega

(allkirjastatud digitaalselt)

Andrus Umboja

vallavanem

Gerli Kelk

[gerli@joelahtme.ee](mailto:gerli@joelahtme.ee)